ป๊อกเด้ง - วิกิพีเดีย

# ป๊อกเด้ง

### จากวิกิพีเดีย สารานุกรมเสรี

ป๊อกเด้ง หรือ ป๊อกเก้า หรือ ป๊อกแปดป๊อกเก้า เป็นเกมง่ายๆ ที่นิยมใช้เล่น โดยมีเดิมพัน (เป็นเกมการพนัน อย่างหนึ่ง) ไม่ควรเล่นด้วยความโลภ

ถ้าจะเล่นควรใช้ ชิป หรือ สิ่งของต่างๆ เช่น ลูกอม เป็นเบี้ยในการเล่น เมื่อเล่นจบก็ให้เอาของนั้นๆคืนแก่เจ้าของดังเดิม ไม่ควรเล่นโดยใช้เงินจริงๆ

## [แก้] รายละเอียด

- อุปกรณ์ ไพ่ หนึ่งสำรับ
- ผู้เล่น เจ้ามือ 1 คน ผู้เล่น หรือ ลูกมือ หรือ ขา ตั้งแต่ 1-16 คน แนะนำ 2-8 คน
- เวลาที่ใช้ ไม่เกิน 5 นาที ต่อเกม
- ความยาก *
- ความสนุก *****
- ทักษะที่ใช้ ดวง,การตัดสินใจ

## [แก้] ขั้นตอนการเล่นป๊อกเด้ง

1. ลูกมือแต่ละคนวาง เดิมพัน ตามต้องการ เจ้ามือ สามารถ อั้นเดิมพันได้ คือการกำหนดเดิมพันสูงสุดที่เจ้ามือรับได้
2. เจ้ามือ สับไพ่แจกให้ผู้เล่นเริ่มจากทางซ้ายวนไปทางขวาโดยมีเจ้ามือได้ไพ่เป็นคนสุดท้าย ให้แจกทีละใบ จนครบ สองใบ
3. เจ้ามือและผู้เล่นทุกคนดูไพ่ในมือ
   1. ตัวเลขจะมีค่าตามเลขนั้นๆ ยกเว้น 10 J Q K นับเป็น 0 ส่วน A นับเป็น 1 แต้มที่รวมกันเกิด สิบ ให้ตัดเลขหลักสิบ ออก เหลือแต่เลขหลักหน่วย
   2. ถ้าไพ่ในมือใครมีค่ารวมเป็น แปด หรือ เก้า ให้หงายไพ่ออกมา เรียกว่า ได้ ป๊อกแปด หรือ ป๊อกเก้า ตามแต้มที่ได้
   3. ป๊อกเก้า ชนะ ป๊อกแปด
   4. ถ้าเจ้ามือได้ ป๊อก เกมนี้จะจบลง
      1. ผู้เล่นที่ไม่ได้ป๊อกจะเสียเดิมพันให้กับเจ้ามือ
      2. ผู้เล่นที่ได้ ป๊อกเลขเดียวกับเจ้ามือ จะ เจ๊า ไม่ได้ไม่เสีย
      3. ผู้เล่นที่ได้ ป๊อกเลขมากกว่าเจ้ามือ จะ ได้รับเดิมพัน จาก เจ้ามือ
      4. ผู้เล่นที่ได้ ป๊อกเลขน้อยกว่าเจ้ามือ จะ เสียเดิมพัน ให้ เจ้ามือ
   5. ถ้าเจ้ามือไม่ได้ป๊อก ผู้เล่นทุกคนมีสิทธิ เรียกไพ่เพิ่ม อีก คนละหนึ่งใบ แต่จะไม่เรียกก็ได้
   6. ถ้าเจ้ามือไม่ต้องการ เรียกไพ่เพิ่ม ให้เปิดไพ่เจ้ามือออกมา
      1. ผู้เล่นที่แต้มเหนือกว่าเจ้ามือ ได้รับเดิมพันจาก เจ้ามือ
      2. ผู้เล่นที่แต้มเท่ากันกับเจ้ามือ จะ เจ๊า ไม่ได้ไม่เสีย
      3. ผู้เล่นที่แต้มน้อยกว่าเจ้ามือ เสียเดิมพันให้ เจ้ามือ
   7. ก่อนเจ้ามือเรียกไพ่เพิ่ม สามารถ จับได้ โดยจะเลือก จับสองใบ หรือ จับสามใบก็ได้ การจับหมายถึงการใช้ไพ่ สองใบของเจ้ามือ สู้กับผู้ที่มีจำนวนไพ่เท่ากับที่โดนจับ
   8. หลัง จับ แล้ว เจ้ามือสามารถ เรียกไพ่เพิ่มอีกใบเพื่อสู้กับคนที่เหลือ
   9. แต้มพิเศษ มีดังนี้
      1. ได้สองเด้ง หมายถึงไพ่ทั้งหมดในมือมีสองใบ และสองใบนั้นเป็นไพ่ ดอกเดียวกัน ถ้าแต้มชนะ จะ ได้เดิมพันเป็นสองเท่า
      2. ได้สามเด้ง หมายถึงไพ่ทั้งหมดในมือมีสามใบ และสามใบนั้นเป็นไพ่ ดอกเดียวกัน ถ้าแต้มชนะ จะ ได้เดิมพันเป็นสามเท่า
      3. เซียน หมายถึงไพ่สามใบเป็นไพ่ในกลุุ่ม J Q K ทั้งสามใบ ถือว่ามีแต้มเหนือ เก้า (ที่ไม่ใช่ป๊อกเก้า) ถ้าชนะ จะ ได้เดิมพันเป็นสามเท่า
      4. เรียง หมายถึง ไพ่สามใบในมือ เป็นดอกเดียวกัน และ มี เลขเรียงกัน ถือว่ามีแต้มเหนือ เก้า (ที่ไม่ใช่ป๊อกเก้า) และ เซียน ถ้าชนะ จะ ได้เดิมพันเป็นสามเท่า
      5. ตอง หมายถึง ไพ่สามใบในมือ เป็นเลขเดียวกันทั้งสามใบ ถือว่ามีแต้มเหนือ เก้า (ที่ไม่ใช่ป๊อกเก้า), เซียน และ เรียง ถ้าชนะ จะ ได้เดิมพันเป็นห้าเท่า
      6. เซียนสู้เซียน เรียงสู้เรียง ตองสู้ตอง ให้ดูไพ่ที่มีค่าสูงสุดของชุดนั้นๆผู้มีแต้มเหนือกว่าจะชนะ ( A สูงสุด 2 ต่ำสุด โพดำ > โพแดง > ข้าวหลามตัด > ดอกจิก)
   10. ตำแหน่งพิเศษ มีดังนี้
       1. หลายขา คือผู้เล่น คนเดียว แต่วางเดิมพัน หลายส่วน แต่ละส่วนเรียกว่าขาก็จะได้ไพ่ของขานั้นๆ เป็นการกระจายความเสี่ยงอย่างหนึ่ง
       2. ตัดขา หรือ ตัด ดวง เป็นการวางตำแหน่ง ขา แทรกในตำแหน่งของผู้เล่นอื่นๆ เพื่อเอาดวงนั้นมาเป็นของตน
       3. ขาบ๊วย หรือ มือบ๊วย เป็นการวางขาไว้หลังเจ้ามือ ขานี้จะได้ไพ่ชุดสุดท้ายต่อจากเจ้ามือ ถึอเป็นการตัดดวงเจ้ามือ
4. เล่นไปเรื่อยๆ ผู้เล่นสามารถหยุดเมื่อไหร่ก็ได้ แต่ถ้าเจ้ามือจะหยุดต้องประกาศล่วงหน้าอย่างน้อย สาม ตา(รอบการเล่น) เพื่อให้ลูกมือได้ถอนทุนก่อน

| ป๊อกเด้ง เป็นบทความเกี่ยวกับ เกม การละเล่น ของเล่น หรือ ตุ๊กตา ที่ยังไม่สมบูรณ์ ต้องการตรวจสอบ เพิ่มเนื้อหา หรือเพิ่มแหล่งอ้างอิง คุณสามารถช่วยเพิ่มเติมหรือแก้ไข เพื่อให้สมบูรณ์มากขึ้น

ข้อมูลเกี่ยวกับ ป๊อกเด้ง ในภาษาอื่น สามารถหาอ่านได้จากเมนู ภาษาอื่น ๆ ด้านซ้ายมือ
ดึงข้อมูลจาก "http://th.wikipedia.org../../../%E0%B8%9B/%E0%B9%8A/%E0%B8%AD/%E0%B8%9B%E0%B9%8A%E0%B8%AD%E0%B8%81%E0%B9%80%E0%B8%94%E0%B9%89%E0%B8%87.html".

หมวดหมู่: เกมไพ่ | บทความเกี่ยวกับ เกมและการละเล่น ที่ยังไม่สมบูรณ์

##### Views

- บทความ
- อภิปราย
- รุ่นปัจจุบัน

##### ค้นหา